Subsidiya                                  Bank omonati shartnomasi № ______
 (_______________ omonat turi bo‘yicha)  

	“___”_________  
	_______________



“Biznesni rivojlantirish banki” ATB nomidan “__” _______ 202__ yil dagi ___-sonli Ishonchnoma asosida harakat qiluvchi ____лавозими_____________   ______Ф.И.Ш._________ (keyingi matnlarda “Bank” deb ataluvchi) bir tomondan va fuqaro ___________________________ (keyingi matnlarda “Omonatchi” deb ataluvchi) ikkinchi tomondan ushbu shartnomani quyidagilar to‘g‘risida tuzdilar:

Asosiy tushunchalar:

1. Maqsadli ipoteka omonati (bundan buyon matnda – “Ipoteka omonati” deb yuritiladi) – subsidiya xabarnomasiga ega fuqarolar tomonidan birlamchi uy-joy bozoridan kvartira sotib olish uchun ipoteka kreditining eng koʻp miqdori doirasida dastlabki badalni shakllantirish uchun tijorat bankida ochilgan omonat hisobvaragʻida jamgʻariladigan mablagʻlar;
2. Omonatchi – bank bilan tuzilgan ipoteka omonati shartnomasiga asosan oʻz pul mablagʻlarini uy-joy sotib olish uchun bankka 12 (o‘n ikki) oydan oshmagan muddatga saqlash va foiz olish maqsadida joylashtirgan hamda shartnomada belgilangan shartlar asosida qaytarib olish huquqiga ega boʻlgan shaxs;
3. Subsidiya xabarnomasi – O‘zbekiston Respublikasi Iqtisodiyot va moliya vazirligi tomonidan qayta moliyalashtiriladigan ipoteka kreditlari boʻyicha dastlabki badal va foiz xarajatlarining bir qismini Davlat budjetidan qoplab berish uchun daromadi yuqori boʻlmagan va uy-joy sharoitlarini yaxshilashga muhtoj boʻlgan fuqarolarga taqdim etiladigan xabarnoma;
4. Talabgor – ipoteka kreditlari bo‘yicha subsidiya berish to‘g‘risida ijobiy xabarnomani olgan ariza beruvchi;
5. Ipoteka omonati hisobvaragʻi – bank tomonidan talabgorga ipoteka omonati shartnomasi doirasida dastlabki badal mablag‘larini shakllantirish uchun ochiladigan “20406 – Jismoniy shaxslarning jamgʻarma depozitlari” hisobvaragʻi.
                                                                  I. Shartnoma predmeti.

	Tijorat bankining nomi
	“Biznesni rivojlantirish banki”

aksiyadorlik tijorat banki

	1.
	Omonat nomi
	“Maqsadli ipoteka omonati - subsidiya”

jamg‘armali omonati

	2.
	Omonatning valyutasi
	Milliy valyutada



	3.
	Omonat bo‘yicha yillik foiz stavkasi


	O‘zbekiston Respublikasi Markaziy bankining amaldagi asosiy stavkasi + 2%

	4.
	Omonat bo‘yicha hisoblangan foizlarni kapitalizatsiyasi mavjudligi
	Foizlar kapitalizatsiya qilinmaydi

	5.
	Omonatning muddati
	12 (o‘n ikki) oy

	6.
	Omonatga qo‘yiladigan mablag‘ning eng kam miqdori
	           Omonatning eng kam miqdori mavjud emas.



	7.
	Omonatga qo‘yiladigan mablag‘ning eng ko‘p miqdori
	           O‘zbekiston Respublikasi Iqtisodiyot va moliya vazirligi tomonidan shaklantirilgan subsidiya mablag‘lari miqdorida

	8.
	Omonat bo‘yicha foizlarni to‘lash davriyligi
	             Foizlar to‘liq saqlangan kunlar uchun hisob-kitob qilinadi. 

	9.


	Omonatni rasmiylashtirish usuli
	Bank ofislari orqali

	10.
	Qo‘shimcha mablag‘ kiritish imkoniyati
	Mavjud emas

	11.
	Omonatga qo‘yilgan pul mablag‘larini omonat muddati tugagunga qadar qisman yechib olish imkoniyatining mavjudligi
	Mavjud emas

	12.
	Avtouzaytirish (omonat muddati tugaganda omonat muddatini bank tomonidan bir tomonlama uzaytirish)
	Mavjud emas



	 13.
	Omonat shartnomasini muddatidan oldin bekor qilish tartibi
	          Mazkur omonat Iqtisodiyot va moliy vazirligi tomonidan subsidiy mablag’lari hisobiga shakllantirilganligi sababli Omonatchi arizasiga muvofiq, faqatgina qurilish (pudrat) tashkilotiga o’tkazsihi mumkin.
          O‘zbekiston Respublikasi Adliya vazirligi tomonidan 2026-yil 29-iyundagi 3874-son bilan roʻyxatga olingan Nizomning 15-bandi, 6-13-xatboshilarida nazarda tutilgan holatlar yuzaga kelganda, dastlabki badal subsidiyasi unga hisoblangan foizlar bilan birga omonatchining roziligisiz Davlat budjetiga qaytariladi.

	14.
	Qo‘shimcha shartlar


	          Maqsadli ipoteka omonati subsidiya xabarnomasiga ega fuqarolar tomonidan subsidiya xabarnomasining amal qilish muddati davomida birlamchi uy-joy bozoridan kvartira sotib olish uchun ipoteka kreditining eng koʻp miqdori doirasida dastlabki badalni shakllantirish uchun ochiladi.

	15.
	Mijoz (Segment)
	Subsidiya xabarnomasining amal qilish muddati tugamagan, O‘zbekiston Respublikasi fuqarolari

	16.
	Mahsulotni qoʻllanishi / maqsadi
	Ipoteka krediti shartnomasiga muvofiq dastlabki badal sifatida pudrat tashkilotlariga yo‘naltiriladi

	17.
	Mijozga qoʻyiladigan umumiy talablar
	Muomala layoqatiga ega shaxslar (Amaldagi qonunchilikda belgilangan tartibda)

	18.
	Omonat yillik foiz stavkasiga oʻzgartirish kiritish
	        Kredit resurslari bozori konyunkturasidan kelib chiqib, Oʻzbekiston Respublikasi Fuqarolik Kodeksining 763-moddasiga asosan aholi omonatlari boʻyicha foiz stavkalari bank Boshqaruvi qarori bilan oʻzgartirilishi mumkin. Oʻzgartirilgan foiz stavkalari, omonatchilarga xabar berilganidan keyin (telefon, veb-sayt, sms, matbuot va televideniyda eʼlon berish va/yoki yozma shaklda pochta orqali) yangidan qoʻyilgan omonatlarga nisbatan qoʻllaniladi. Avval qabul qilingan omonatlar boʻyicha saqlash muddati tugagunga qadar oʻzgartirilgan foiz stavkalari qoʻllanilmaydi.



Ushbu shartnoma Oʻzbekiston Respublikasi Iqtisodiyot va moliya vazirligining 2026-yil 12-iyundagi 375-son va Markaziy bank boshqaruvining 2026-yil 11-iyundagi 9801-son qaroriga

muvofiq maqsadli ipoteka omonatini shakllantirishni koʻzda tutadi.

1.1. Ushbu shartnomaga muvofiq “Bank” “Omonatchi”dan___________________________ ___________________________________________________________________________                                                                                                                                  (omonat summasi raqam bilan)

__________________________________________________________________omonat summasi so‘z bilan) so‘m miqdordagi pul mablag‘ini _______ nomli ________ omonat turiga mazkur shartnomada belgilangan shartlar asosida qabul qilish, amaldagi tartibda foiz hisoblash va shartnomada belgilangan muddat va shartlar asosida qabul qilib oladi.
1.2. Bank omonati shartnomasini omonatchi tomonidan noto‘g‘ri talqin qilinishi omonatchiga bank tomonidan shartnoma yoki ofertaga zid ravishda ma’lum imtiyozlar yaratib berishga asos bo‘lmaydi. 

1.3. Omonatchi quyidagilarni tasdiqlaydi:

- Omonat shartlarida belgilangan boshqa shartlar hamda quyidagilar bilan mazkur omonat shartnomasini imzolash jarayonida tanishtirilganligi;

Kafolatlash xodisasi yuzaga kelganida omonatchilarning bankdagi omonatlari uchun kompensatsiya miqdori O‘zbekiston Respublikasining “Banklardagi omonatlarni himoya qilish kafolatlari to‘g‘risida”gi Qonuniga muvofiq belgilanadi va omonatlarini kafolatlash agentligi tomonidan quyidagi miqdorda amalga  oshiriladi:

- kafolatlash ob’ekti qoldig‘ining to‘liq hajmini, agar uning miqdori ikki yuz million so‘m yoki undan kam bo‘lsa;

- ikki yuz million so‘mni, agar kafolatlash ob’ektining qoldig‘i ikki yuz million so‘mdan ko‘p bo‘lsa.  

- “Shaxsga doir ma’lumotlar to‘g‘risida”gi qonunga muvofiq, o‘zining shaxsga doir ma’lumotlari Bank tomonidan ishlov berilishiga va uchinchi shaxlarga taqdim qilinishiga shartlarsiz va muddatsiz o‘z roziligini berganligini (shartnomaning ushbu sharti u bekor bo‘lgandan so‘ng ham o‘z kuchini saqlaydi).

II.Omonatga mablag‘ qabul qilish va rasmiylashtirish shartlari

2.1. Omonatga mablag‘ qabul qilishdan oldin bank xodimi omonatchini ushbu omonat shartnomasi loyihasi hamda O‘zbekiston Respublikasi Adliya vazirligida  2018-yil 2-iyulda 3030-son bilan ro‘yxatdan o‘tgan “Bank xizmatlari iste’molchilari bilan o‘zaro munosabatlarni amalga oshirishda tijorat banklarining faoliyatiga qo‘yiladigan minimal talablar to‘g‘risida”gi Nizomning 26 bandida belgilangan ma’lumotlar bilan tanishtiradi.

2.2. Omonatga mablag‘ 202_ -yil “____” ____________dan 202_ -yil “____”___________ gacha___ kun muddatda qabul qilinadi.
2.3. Omonatga kelib tushgan mablag‘lar manbasining qonuniyligi yuzasidan to‘liq javobgarlik omonatchi yoki mablag‘ joylashtiruvchi zimmasiga yuklatiladi.

2.4. Ushbu bank omonati shartnomasi omonat summasi bankdagi tegishli hisobraqamga kelib tushgan kundan boshlab tuzilgan hisoblanadi.
III.Omonatga foizlar hisoblash va qaytarish shartlari

3.1. Omonatga joylashtirilgan mablag‘ga foiz to‘lovlar 365 kun hisobidan kelib chiqib, omonat bankka tushgan kunning ertasidan boshlab, to u omonatchiga qaytarilgan yoki boshqa asoslarga ko‘ra omonatchining hisobvarag‘idan o‘chirilgan kundan oldingi kungacha hisoblanadi. 

3.2. Omonatni yoki uning foizlarini to‘lash muddati dam olish va bayram kunlariga to‘g‘ri kelganda omonat to‘lovlari keyingi ish kunida beriladi. 

3.3. Omonatchining omonat hisobvarag‘i vakolatli organlar tomonidan band solingan davri uchun omonatga foizlar hisoblanmaydi.

3.4. Omonatdagi qoldiq (hisoblangan foizlar bilan birga) mablag‘larning 
100 so‘mdan ortiq qismi yaxlitlangan holda omonaticha to‘liq to‘lab beriladi. 1 tiyindan 
99 so‘mgacha bo‘lgan qismi bank xarajati(daromadi)ga qaytariladi.

3.5. “Omonatchi” yoki uning qonuniy vakili topshirig‘iga binoan omonat hisobvarag‘ida turgan pul mablag‘lari bilan bog‘liq bank amaliyotlari bo‘yicha amalga oshirilgan xizmatlar uchun bankning amaldagi yagona tarifi asosida omonatchining roziligisiz bank xizmat haqi undiriladi.

3.6. Omonat muddati yakuniga qadar talabgor va bank oʻrtasida ipoteka krediti shartnomasi rasmiylashtirilmaganda, omonatning shartnoma muddati tugagandan so‘ng 2 bank ish kunida budjet mablag‘lari hisobidan shakllantirilgan dastlabki badal subsidiyasi unga hisoblangan foizlar bilan birga Adliya vazirligi tomonidan 2026-yil 29-iyunda 3874-son bilan ro‘yxatga olingan  nizomga muvofiq respublika budjetiga omonatchining ishtirokisiz qaytariladi.
3.7. Bank tomonidan Ipoteka kreditini ajratish maqullangan kundan boshlab mazkur omonat uchun foizlar hisoblanishi to‘xtatilgan hisoblanadi va keyingi kunlar uchun hisoblangan foizlar qayta hisob-kitob qilinib bank xarajat hisobvarag‘iga qaytariladi.
IV.Tomonlarning huquq va majburiyatlari
4.1. Omonatchi quyidagi huquqlarga ega:

4.1.1. Bankning omonat turlari to‘g‘risidagi ma’lumotlarni og‘zaki, bank telefon aloqasi yoki Internet veb saytlari orqali olish;

4.1.2. Omonat summasi va u bo‘yicha hisoblangan foizlarni ushbu shartnomada kelishilgan shartlar asosida belgilangan muddatlarda va maqsadli o‘tkazish;

4.1.3. Omonatchi o‘z istagiga ko‘ra bankning “SMS banking” yoki boshqa amaldagi xizmat turlaridan, “Elektron oferta” asosida bank bilan belgilangan tartibda munosabatga kirishishi hamda omonat hisobvaraqlaridan masofadan foydalanishi;
4.2. Bank quyidagi huquqlarga ega:

4.2.1. Omonatchi yoki uning qonuniy vakillaridan hisobvaraq ochish hamda amaliyotlarni bajarishda shaxsini aniqlash maqsadida shaxsini tasdiqlovchi hujjatini ko‘rsatilishini talab etish va uning nusxasini olish. Zarur hollarda qonunda ko‘zda tutilgan boshqa qo‘shimcha hujjatlarni talab qilish; 

4.2.2. Omonatchining bank omonati hisobvarag‘idagi pul mablag‘larini ularning omonat daftarchalari (omonat daftarchasi taqdim etilgan hollarda) bilan mos kelishini ichki xatlovdan o‘tkazish yoki boshqa zarur deb topilgan hollarda yuzaga kelgan noaniqliklar bo‘yicha omonatchini bankka taklif qilish;

4.2.3. Omonat muddati tugaganidan so‘ng omonatdagi mavjud mablag‘larni O’zbekiston Respulikasi Adliya Vazirligi tomonidan 2026-yil 29-iyundagi 3874-son bilan ro‘yxatga olingan   Nizomga asosan omonatchining roziligisiz Davlat byudjetiga qaytarish;

4.2.4. Bank omonatchining omonat hisobvarag‘ida turgan pul mablag‘lariga doir bank operatsiyalari va dasturiy xizmatlar bo‘yicha omonatchining roziligisiz bajarilgan amaliyotlar uchun bankning amaldagi xizmat tariflariga asosan vositachilik haqini undirish;

4.2.5. Bank ushbu hisobvaraq va u orqali bajarilgan amaliyotlar to‘g‘risidagi ma’lumotlarni “Bank siri to‘g‘risida” O‘zbekiston Respublikasi qonunida belgilangan tartib asosida uchinchi shaxslarga omonatchining roziligisiz berish va qonunchilikda ta’qiqlanmagan boshqa huquqlarga ega.

4.2.6. Mijoz yoki uning operatsiyasi ichki nazorat qoidalari yoki sanksiya ta’sir doirasiga tushganda yoki tushish xavfi mavjud bo‘lganda, operatsiyani o‘rganish maqsadida omonatchidan qo‘shimcha ma’lumotlar so‘rash, operatsiya miqdorini chegaralash, operatsiyani cheklash (rad etishi), mijozning anketasidagi ma’lumotlarda nomuvofiqlik yuzaga kelgan hollarda xizmat ko‘rsatishni rad etish va mijoz bilan shartnomani bir tomonlama bekor qilish.

4.3. Omonatchining majburiyatlari quyidagilardan iborat:

4.3.1. Omonatchi omonatni va unga hisoblanadigan foizlarni AVda roʻyxatga olingan 3874-sonli Nizomning 11-bandiga muvofiq Ipoteka dasturi doirasida uy-joy sotib olish uchun foydalanishi;
4.3.2. Omonatchi bankning “SMS banking” xizmati yoki “Elektron oferta” asosida omonat dasturining amaldagi elektron shaklidan foydalanish jarayonida ma’lumotlarni oshkor qilish yoki qilmaslik jumladan, masofaviy tarzda amalga oshirgan amaliyotlarining barcha oqibatlari va xatarlari bo‘yicha javobgarlikni to‘liq o‘z zimmasiga olishi;

4.3.3. Familiyasi, ismi, otasining ismi, telefon raqami yoki manzili o‘zgarganda, shuningdek shaxsini tasdiqlovchi hujjati almashtirilganda 3 (uch) ish kuni muddatda bankni o‘zgarishlar to‘g‘risida xabardor qilish va yangi hujjatining nusxasini bankka taqdim etishi;
4.3.4. O‘zbekiston Respulikasi Adliya Vazirligi tomonidan 2026-yil 29-iyundagi 3874-son bilan roʻyxatga olingan Nizomga muvofiq subsidiya mablagʻlarini maqsadli ishlatish;
4.4. Bankning majburiyatlari quyidagilardan iborat:

4.4.1. Bank omonatning sir saqlanishini, omonat mablag‘larini hisobvaraqlarga kiritish va chiqarishda amaldagi qonunchilikka rioya qilish;

4.4.2. Omonat bo‘yicha amaliyotlar to‘xtatib qo‘yilganda, bank amaliyot to‘xtatilgan sanadan boshlab keyingi ish kunidan kechiktirmagan holda omonatchiga uning hisobvarag‘iga xizmat ko‘rsatish to‘xtatilganligi va uning sabablari yuzasidan xabarnoma (ma’lumotnoma) yuborish;

4.4.3. Omonat shartnomasi bo‘yicha taraflarning o‘zaro munosabatlari yuzasidan savollar yuzaga kelganda, ushbu savollarning mohiyati bo‘yicha asosli javob va boshqa tegishli tushuntirishlar berish;

4.4.4. Omonat shartnomasi masofaviy xizmat ko‘rsatish tizimlari orqali tuzilganda, bank iste’molchiga shartnoma tuzilishidan oldin mazkur tizim orqali shartnoma shartlari bilan tanishib chiqish va undan nusxa olish imkoniyatini yaratib berish;

4.4.5. Bank omonatchiga pul mablag‘larini omonatga qabul qilinganligi to‘g‘risidagi tegishli hujjatni yozma shaklda yoki masofaviy xizmat ko‘rsatish tizimlari orqali elektron tarzda tasdiqlab berish;
V. Korrupsiyaga qarshi shartlar

5.1. Taraflar ushbu shartnoma bo‘yicha o‘z majburiyatlarini  bajarayotganda ularning har biri o‘z faoliyatida korrupsion harakatlarni to‘liq taqiqlash va har qanday shaklda yordam  (bevosita  yoki bilvosita), shu jumladan pul mablag‘lari, qimmatbaho buyumlar, boshqa mol-mulk yoki mulkiy xarakterdagi xizmatlar, boshqa mulkiy huquqlarni olish/berish, muayyan masalalarni tezroq hal qilishni ta’minlash, ma’muriy va boshqa tartib-qoidalarni soddalashtirish., raqobat va boshqa afzalliklarni ta’minlashni to‘liq rad etadi. Tomonlar o‘z faoliyatida amaldagi qonunchilik, shuningdek uning asosida ishlab chiqilgan korrupsiyaga  qarshi kurashishga qaratilgan siyosat va tartib (agar mavjud bo‘lsa)talablariga amal  qiladilar.

5.2. Taraflar ushbu shartnoma bo‘yicha o‘z majburiyatlarini bajarish chog‘ida na o‘zlari, na ijroiya organi, na ularning mansabdor shaxslari yoki xodimlari biron-bir shaxslarga (jumladan, jismoniy shaxslar, tijorat tashkilotlari va davlat mansabdor shaxslari) korrupsion to‘lovlarni taqdim etishni taklif qilmasligini, taqdim etmasligini, rozilik bermasligini, shuningdek har qanday shaxsdan (to‘g‘ridan-to‘g‘ri yoki bilvosita) har qanday korrupsion to‘lovlarni olishga yoki qabul qilishga rozi bo‘lmasliklarini  kafolatlaydi.

5.3. Mazkur bo‘limning biron bir shartlari buzilgan taqdirda, tegishli taraf boshqa tarafni bunday buzilish sodir bo‘lgan kundan boshlab 5 (besh) ish kuni ichida yozma ravishda xabardor qilish majburiyatini oladi. Taraf yozma xabarnomada ushbu bo‘limning qaysi bir qoidalari buzilganligini tasdiqlovchi ishonchli faktlar va materiallarni taqdim qilishi shart. 

5.4. Yozma xabarnomalar “Biznesni rivojlantirish bank” ATB tomonidan tashkil etilgan jismoniy va yuridik shaxslar uchun korrupsiyaga qarshi kurashish “Komplayens ishonch liniyasi” kanallari (tel:78 150-59-95, veb sayt www.brb.uz, Telegram messenjer BRB AntiKor (@brbantikor_bot) orqali amalga oshiriladi. 

5.5. Ushbu bo‘lim qoidalari taraflardan biri tomonidan buzilganligi fakti tasdiqlanganda va/yoki boshqa tarafning qoidabuzarliklarni ko‘rib chiqish haqida xabarnoma natijalari  yuzasidan ma’lumot taqdim qilmagan taqdirda, boshqa taraf shartnomani bir taraflama  qisman yoki to‘liq bekor  qilishga  haqli. 

5.6. Mazkur shartnomani korrupsiyaga qarshi shartlarga asoslanib bekor qilgan taraf, bunday bekor qilish natijasida yetkazilgan haqiqiy zararni talab qilishga haqli. Zararlarni qoplash taraflar tomonidan yozma ravishda tasdiqlangan dalolatnomada belgilangan muddat va miqdorda amalga oshiriladi.                                

VI.Tomonlarning javobgarligi va boshqa shartlar
6.1. Tomonlar shartnoma shartlarini bajarmaganligi yoki lozim darajada bajarmaganligi uchun amaldagi qonunchilikda belgilangan tartibda javobgar bo‘ladilar.

6.2. Shartnoma shartlarini bajarish yuzasidan kelib chiqadigan nizolar tomonlarning o‘zaro kelishuvlari orqali hal etiladi, tomonlar o‘zaro kelishuvga erishmaganlarida nizolar sud tartibida ko‘rib chiqiladi. 

6.3. Tomonlar o‘zlariga bog‘liq bo‘lmagan holda oldindan ko‘rib yoki bilib bo‘lmaydigan voqea va hodisalar natijasida o‘z majburiyatlarini to‘liq yoki qisman bajara olmasalar, majburiyatlarning fors-major holati (zilzila, urush, epidemiya, portlash, yong‘in, vakolatli organlar qarori, elektr tokining o‘chib qolishi, elektron to‘lov tizimi ishdan chiqishi)ga tegishli qismi uchun javobgar bo‘lmaydilar. Ushbu holat yuzaga kelganda, majburiyatlarini bajarmagan taraf ikkinchi tarafni bu haqida 15 (o‘n besh) kunlik muddat ichida yozma ravishda tasdiqlovchi hujjatlarni ilova qilgan holda xabardor qilishi shart. 

6.4. Shartnoma tuzuvchi tomonlar ushbu shartnomani tuzish uchun fuqaroviy muomala layoqatiga va shartnomani imzolash vakolatiga ega ekanliklarini tasdiqlaydilar.  

6.5. Ushbu shartnoma ikki nusxada tuzilib, ular teng yuridik kuchga ega va tomonlarda bir nusxadan saqlanadi. Shartnoma bank tomonidan omonat summasi hamda foizlari to‘liq qaytarilgunga qadar muddatda amalda bo‘ladi. 

VII. Tomonlarning  manzili va rekvizitlari:

Korrupsion holatlar bo‘yicha ma’lumot berish uchun QR kodni skanerlang         

